open-index/open-wikipedia-markdown huggingface dataset:
Jozef Juraj Styk

**Jozef Juraj Styk** (* 19. marec 1897, Dolný Kubín - † 28. august 1965, Sučany) bol politik, hospodársky pracovník.

Jeho otec Aurel Styk (bol účtovníkom banky Tatra), matka Anna rod. Hodžová.

## Životopis
Študoval na reálke v Lipníku nad Bečvou a v Kroměříži, kde roku 1915 maturoval, v roku 1918-1923 na VUT v Brne, roku 1923 Ing. Študentský, potom hospodársky, a najmä politický pracovník, organizátor protifašistického odboja a SNP, 1945-1948 patril k vedúcim osobnostiam demokratizačného procesu, popredný predstaviteľ Demokratickej strany (DS). Propagátor čs. vzájomnosti, roku 1939 vznik Slovenského štátu neprijal, antifašista, aktivizoval sa v občianskom odboji. Po vypuknutím SNP prišiel do Banskej  Bystrice, 30. augusta 1944 prečítal v Slobodnom slovenskom vysielači Šrobárovu Proklamáciu predsedníctva Ústredného Národného výboru s výzvou k obyvateľstvu, aby podporilo boj armády a partizánov. Člen povstaleckej SNR v Banskej Bystrici (1. septembra 1944), jej predsedníctva (od 19. septembra 1944), povereník pre dopravu a verejné práce a spoluzakladateľ demokratického klubu v SNR. Po ústupe SNP do hôr cez Prašivú a Chabenec do Liptova, kde sa skrýval. Zúčastnil sa na príprave Košického vládneho programu, ako aj na formovaní DS, 4. apríla 1945 ako jej zakladajúci člen. V rokoch 1945-1948 člen DS a jej funkcionár, poslanec SNR a Národného zhromaždenia. Po februári 1948 pre svoje názory vyradený z politického a verejného života.

## Ocenenie
* Roku 1945 vyznamenaný Radom SNP I. tr., Čs. vojnovým krížom 1939

## Literatúra
* Slovenský biografický slovník

## Externé odkazy
* Záznam o narodení a krste v matrike riadok 10 evanjelickej matriky Dolný Kubín
* 

Kategória:Slovenskí politici
Kategória:Narodenia v 1897
Kategória:Úmrtia v 1965
Kategória:Absolventi Vysokého učenia technického v Brne
Kategória:Osobnosti z Dolného Kubína
Pavol Styk

**Pavol Styk** (* 28. marec 1886, Banská Bystrica-Majer - † 30. december 1966, Banská Bystrica-Majer) bol evanjelický kňaz, pedagóg, protifašistický bojovník, verejný činiteľ.

Jeho otec Ondrej Styk, matka Júlia rod. Valjačiková.

## Životopis
Roku 1909 absolvoval evanjelickú bohosloveckú fakultu v Bratislave. Sprvu pôsobil ako evanjelický kňaz, od roku 1919 riaditeľ evanjelického gymnázia v Banskej Bystrici, profesor a katechéta gymnázia A. Sládkoviča v Banskej Bystrici a vo Zvolene. Roku 1935-1939 predseda a zakladateľ odbočky Zväzu priateľov ZSSR v Banskej Bystrici, po roku 1939 predčasne penzionovaný pre politickú nespoľahlivosť. Aktívny účastník protifaštistického odboja a príprav SNP, Člen RNV v Banskej Bystrici, od novembra 1944 do februára 1945 väznený. Po oslobodení riaditeľ Gymnázia A. Sládkoviča a predseda ONV v Banskej Bystrici, 1946-1954 pracovník Povereníctva SNR pre školstvo a osvetu, 1954-1955 predseda MNV v Banskej Bystrici-Majeri, 1955-1956 pracovník Krajského ústavu pre ďalšie vzdelávanie učiteľov v Banskej Bystrici. Napísal niekoľko kníh hlavne s náboženskou tematikou a vianočnú divadelnú hru pre deti a mládež.

## Ocenenie
* Roku 1947 vyznamenaný Radom SNP I. tr., Čs. vojnovým krížom 1939, roku 1956 Zaslúžilý učiteľ

## Dielo
* Ján Kmeť, Banská Bystrica, roku 1932
* V zmätkoch a búrkach, Liptovský Mikuláš roku 1938
* divadelná hra: Holena a Maruša, Myjava roku 1929

## Literatúra
* Slovenský biografický slovník

## Externé odkazy
* 

Kategória:Slovenskí evanjelickí kňazi
Kategória:Slovenskí pedagógovia
Kategória:Narodenia v 1886
Kategória:Úmrtia v 1966
Ľudovít Šuhajík

**Ľudovít Šuhajík** (* 2. január 1905, Banská Bystrica - † 20. máj 1974, Praha) bol slovenský lesný inžinier.

Jeho otec Gustáv Šuhajík, matka Emília rod. Mensatorisová.

## Životopis
Roku 1922 maturoval na gymnáziu v Banskej Bystrici, študoval lesné inžinierstvo na VUT v Brne. Riadiaci pracovník lesných správ, podnikov a organizácií, pracovník stavebného oddelenia Riaditeľstva Štátnych lesov v Banskej Bystrici (1938-1939),technológ Krajskej správy lesov a externý pedagóg VŠPLI v Košiciach. Pričinil sa o technizáciu a rozvoj ekonomiky lesného hospodárstva.

## Literatúra
* Slovenský biografický slovník

## Externé odkazy
* 

Kategória:Slovenskí lesní inžinieri
František Šujanský

**František Šujanský** (* 1. apríl 1832, Rajec – † 20. máj 1907, Český Těšín, pochovaný: Selce) bol slovenský rímskokatolícky kňaz, jazykovedec, etnograf, národný pracovník.

Jeho otec bol Ján Šujanský a matka Anna rod. Kalužaiová.

## Životopis
Študoval na gymnáziu v Banskej Bystrici, vo Vacove a v Nitre, teológiu na seminári v Pešti (18521856). Farár v Banskej Bystrici-Radvani (18641880), súčasne aj náhradný vicediakon (od 1868), škôldozorca Banskobystrického (od 1869). Člen čitateľského spolku pohronského v Banskej Bystrici. Patril do skupiny banskobystrických kat. dejateľov, ktorí sa sústredili okolo biskupa Štefana Moyzesa. Popredná osobnosť slovenského národno-kulturného a politického života v 2. polovici 19. a na začiatku 20. storočia. Podporoval povznesenie slovenského vidieckeho obyvateľstva, rozširoval slovenské knihy a časopisy. Mecén slovenských škôl a spolkov. Zaoberal sa výskumom slovenskej rečovej zásoby, etymologickým výskumom. Zberateľ ľudovej slovesnosti. Autor jazykovedných prác z oblasti frazeológie, lexikológie, odborných a osvetových článkov. Spoluzakladateľ Slovenskej národnej strany a Matice slovenskej, člen jej filologického odboru a konateľ, člen výboru Spolku sv. Vojtecha a iných kultúrnych i hospodárskych spoločností.

## Pamiatky
* rukopisná pozostalosť, korešpondencia a fotodokumentácia v Literárnom archíve Matice slovenskej
* pamätná tabuľa na rokuk. fare v Banskej Bystrici-Radvani a Selciach (1928).

## Dielo
* Osobné a rodné mená slovenské, Ružomberok roku 1893
* Menoslov slovenských miest
* Charakteristika zvolenského nářečí (1893)
* Povesti a bájky, Martin roku 1892
* Z národných piesní slovenských. Časopis MSS, 11, 1908, s. 7172

## Literatúra
* Slovenský biografický slovník
* TEKELIOVÁ, D.: František Šujanský – folklorista a jazykovedec. In: GAJDOŠOVÁ, K. – GREGORÍK, P. (eds.): *Varia XXIII. : Zborník príspevkov z XXIII. kolokvia mladých jazykovedcov (Modra-Harmónia 20. – 22. 11. 2013).* Bratislava – Trnava : Slovenská jazykovedná spoločnosť pri Jazykovednom ústave Ľudovíta Štúra SAV – Katedra slovenského jazyka a literatúry Filozofickej fakulty Univerzity sv. Cyrila a Metoda v Trnave, 2020, s. 291 – 297. ISBN 978-80-971690-5-3

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Rajca
Peter Šulej

**Peter Šulej** (* 9. august 1967, Banská Bystrica) je básnik, prozaik, vydavateľ, publicista.

## Životopis
V roku 1981 – 1985 študoval na Strednej priemyselnej škole v Banskej Štiavnici, 1985 – 1990 na Baníckej fak. VŠT, resp. Technickej univerzity v Košiciach. Roku 1990 – 1991 pracoval ako programátor v ZŤS v Slovenskej Ľupči, 1991 – 1992 redaktor v Slovenskom  rozhlase, 1992 – 1993 pracovník Št. galérie v Banskej Bystrici, od roku 1994 editor a majiteľ vydavateľstva Drewo a srd, od 1999 žije v Bratislave. Vo svojej básnickej tvorbe nadviazal na literárnu avantgardu 20. a 30. rokov 20. stor., je to kombinácia vizuálnej poézie, dekompozícia, reflexia (post)industriálnej spoločnosti s klasickejšími formami moderny, cyberpunku a konceptuálnej poézie. Okrem poézie mu vyšli dve knihy sci-fi poviedok, je šéfredaktorom štvrťročníka VLNA o súčasnom umení a kultúre, od roku 2003 organizoval (spolu s Martinom Solotrukom) medzinárodný festival poézie Ars Poetica, od roku 2016 organizuje s Michalom Tallom a Petrom Brezňanom medzinárodný literárny festival Novotvar a od 2019 cenu za poéziu Zlatá vlna.

## Dielo

### Poézia
*1994 – *Porno*
* 1996 – *Kult*
* 1998 – *Pop*
* 1999 – *Generátor X: Hmlovina* (s Michalom Habajom, Andrejom Hablákom a Petrom Macsovszkym)
* 2001 – *Návrat veľkého romantika*
* 2003 – *Archetypálne leto*
* 2008 – *Koniec modrého obdobia*
*2013 – *Generátor x_2: Nové kódexy*
* 2014 – *Nódy*
*2020 – *Rotácie*

### Próza
* 1995 – *Misia*
* 2001 – *Elektronik café*
* 2009 – *História*
* 2016 – *Spolu*
* 2019 – *Fytopaleontológia*

## Literatúra
* *[[Slovník slovenských spisovateľov]]*

## Externé odkazy
* 

Kategória:Narodenia v 1967
Kategória:Slovenskí spisovatelia
Wikidruhy

**Wikidruhy** () sú online projekt Nadácie Wikimedia založený na báze wiki. Jeho cieľom je vytvoriť kompletný adresár biologických druhov. Zameriava sa skôr na vedcov než na širokú verejnosť. Jimmy Wales vyhlásil, že redaktori nemusia dokázať, že majú tituly, no príspevky budú musieť splniť istý štandard po technickej stránke.

Projekt bol spustený v septembri 2004 a biológovia naprieč svetom boli pozvaní k prispievaniu. Do roku 2005 sa projekt vyvinul do štruktúry zahŕňajúcu taxonómiu podľa Linného systému s prepojeniami na wikipedické články o jednotlivých druhov.

## História
Benedikt Mandl koordinoval snahy niekoľkých ľudí, ktorý mali záujem podielať sa na tomto projekte a kontaktoval potenciálnych podporovateľov na začiatku leta 2004. Databázy boli prehodnotené a administrátori kontaktovaní, niektorí z nich súhlasili s poskytnutím dát pre Wikidruhy. Mandl určil dve základné úlohy:

# Vymieslieť, ako budú databázy zobrazované – pýtaním sa expertov, potenciálnych neprofesionálnych používateľov a porovnávaním so súčasnými databázami
# Vymyslieť, ako bude funfovať softvér, aký hardvér je potrebný a ako pokryť náklady – pýtaním sa expertov, hľadaním dobrovoľníkov a potenciálnych sponzorov

Výhody a nevýhody boli široko diskutované na mailing liste wikimedia-I. Správna rada Nadácie Wikimedia hlasovala 4 k 0 za vytvorenie Wikidruhov. Projekt bol spustený v auguste na doméne species.wikimedia.org. Oficiálnym projektom Nadácie Wikimedia sa stal 14. septembra 2004.

* 10. októbra 2006 projekt presiahol 75 000 článkov.
* 20. mája 2007 projekt presiahol 100 000 článkov a mal 5 495 registrovaných používateľov.
* 8. septembra 2008 projekt presiahol 150 000 článkov a mal 9 224 registrovaných používateľov.
* 23. októbra 2011 projekt dosiahol 300 000 článkov.
*16. júna 2014 projekt dosiahol 400 000 článkov.
*7. januára 2017 projekt dosiahol 500 000 článkov.
*30. októbra 2018 projekt dosiahol 600 000 článkov a celkovo 1,12 milióna stránok.

Wikidruhy zahŕňajú taxonomické stránky a stránky o synonymám, taxonomických autoritách, taxonomických publikáciách a inštitúciách alebo adresároch obsahujúcich typové vzorky.

## Referencie

## Iné projekty

## Externé odkazy
* Stránka Wikidruhov

## Zdroj

Kategória:Wikimedia projekty
Kategória:Biologické databázy
Juraj Šulek

**Juraj Šulek** (* 11. január 1915, Klenovec – † 7. máj 1973, Banská Bystrica) bol politický pracovník a odborársky pracovník.

## Životopis
Pôsobil v Klenovci ako robotník, funkcionár mládežníckych a komunistických organizácií, organizátor štrajkov. Účastník protifašistického odboja. Funkcionár straníckych a zastupiteľských orgánov. Tajomník a vedúci tajomník KOR v Banskej  Bystrici (19491952), tajomník KV KSS v Banskej Bystrici (19531960), vedúci tajomník OV KSS v Banskej Bystrici (19601961), pracovník Podnik. riad. Št. lesov v Banskej Bystrici (19631969), pracovník Stredoslovenského KV KSS v Banskej  Bystrici (19691970), tajomník OV KSS v Banskej Bystrici (19701971). Nositeľ vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Klenovca
Čierna armáda

thumb|Vlajka Čiernej armády
**Čierna armáda** () je označenie skupín robotníkov, ktoré vznikli po Októbrovej revolúcii. Tieto skupiny, ktoré bojovali v nasledujúcej občianskej vojne, presadzovali anarchistické myšlienky a názory. Čiernu armádu vytvorila na základe Čiernej gardy na jeseň roku 1917 ukrajinská partizánka Marija Nikiforovová. K transformácii Čiernej gardy na Čiernu armádu došlo v januári roku 1918 kedy sa v reakcii na rastúce represie a z iniciatívy moskovských anarchistov zmenila asi tisícičlenná Čierna garda na Čiernu armádu pod vedením Leva Čorného.

Boľševici v tom čase zaútočili na svojich ultraľavicových (resp. anarchistických) kritikov. V noci z 12. augusta 1918 Čeka zaútočila na 26 anarchistických centier v Moskve a Čierna armáda zahájila ozbrojený odpor. K prvému stretnutiu došlo v ulici Malaja Dimitrovka. Štyridsať anarchistov tam zabili alebo zranili a asi päťsto uväznili. V okamihu, keď vypukla Tretia ruská revolúcia 6. júna 1918 mala ale Čierna armáda znovu okolo tisíc vojakov.

Názov Čiernej armády súvisí buď s anarchistickou čiernou vlajkou, ktorú táto skupina používala, alebo s menom Leva Čorného.

## Pozri aj
*Červená armáda
*Zelená armáda
*Anarchizmus

## Zdroj

Kategória:Októbrová revolúcia
Kategória:Anarchizmus
Kategória:Dejiny Sovietskeho zväzu
Kategória:Partizánske organizácie
Anton Šurjanský

**Anton Šurjanský** (* 6. január 1912, Muránska Huta – † 12. marec 1991, Pezinok) bol slovenský rímskokatolícky kňaz, vysokoškolský pedagóg a biblista.

## Životopis
Študoval na gymnáziu v Banskej Bystrici. Prefekt Rímskokatolíckeho bohosloveckého seminára v Banskej Bystrici (1936, 19391946), profesor biblických vied na Rímskokatolíckej vysokej škole bohosloveckej v Banskej Bystrici (19401946, väzenský kurátor v Banskej Bystrici (1940). Profesor základnej teológie na bohosloveckej fakulte v Bratislave (19461951). Odišiel z duchovnej správy (1955).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí rímskokatolícki kňazi
Kategória:Osobnosti z Muránskej Huty
Kategória:Vyučujúci na Rímskokatolíckej cyrilometodskej bohosloveckej fakulte Univerzity Komenského v Bratislave
Kategória:Slovenskí biblisti
Žigmund Supan

**Žigmund Supan** (Szuppán, v rodnej matrike **Suppan**) (* 18. január 1814, Kremnica - † 17. júl 1881, Ostrihom) bol rímskokatolícky kňaz, náboženský spisovateľ, cirkevný hodnostár, pedagóg.

## Životopis
Narodil sa v Kremnici, jeho otcom bol Žigmund Supan a matkou Jana rod. Fogtová. Študoval na gymnáziu v Kremnici a vo Vacove, v roku 18281834 filozofiu a teológiu v Trnave. 22. februára 1837 bol vysvätený za kňaza. V roku 1839 získal titul doktora filozofie. Vychovávateľ, kaplán, riaditeľ katedrálneho chóru, študijný dozorca, kazateľ, učiteľ maďarského jazyka a literatúry, 1852 riaditeľ gymnázia v Trnave, 1855 pápežský komorník, bratislavský a ostrihomský kanonik. V roku 1870 bol menovaný za titulárneho opáta madočského.náhľad|Banskobystrická kalvária, pamätná tabuľa na biskupa Ž. Szuppana

30. marca 1870 ho cisár František Jozef I. menoval za diecézneho biskupa banskobystrického. Pápež Pius IX. toto menovanie potvrdil 27. júna 1870. Neprijal však biskupskú vysviacku a 16. júla 1871 sa vzdal biskupskej hodnosti. 14. októbra 1871 ho cisár menoval titulárnym biskupom novijským. Napriek tomu, že nebol vysvätený za biskupa, v rôznych materiáloch banskobystrickej diecézy je uvádzaný v zoznamoch ako 7. diecézny biskup.

Bol autorom štvordielnej učebnice maďarského jazyka (*Magyar nyelvtan, előkészítésül s útmutatásul a jó stylusra, serdültebbek számára*. 1-4. rész. Trnava, 1844), stručných dejín trnavského gymnázia a rôznej homiletickej literatúry.

Umrel 17. júla 1881 v Ostrihome.

## Referencie

## Literatúra
* Slovenský biografický slovník

## Externé odkazy
* Záznam o krste v matrike farnosti Kremnica
* 
* Verejná knižnica M. Kováča B. Bystrica - katalóg Clavius Supan, Žigmund, 1814-1881

Kategória:Slovenskí rímskokatolícki kňazi
Kategória:Biskupi Banskobystrickej diecézy do roku 1918
Kategória:Osobnosti z Kremnice
Ľudovít Šuška

**Ľudovít Šuška** (* 25. august 1910, Vysoká – † 18. december 1964, Banská Bystrica) bol  dôstojník, protifašistický bojovník.

## Rodina
* otec Michal Šuška
* matka Zuzana rod. Šubová 

## Životopis
Maturoval na gymnáziu v Banskej Štiavnici, roku 1935 absolvoval Vojenskú akadémiu v Hraniciach, po oslobodení Vysokú vojenskú školu v Prahe. Dôstojník vo viacerých funkciách a mestách, ako pplk. ČSĽA preardený do zálohy, potom úradník v  Banskej Bystrici. Účastník protifašistického odboja. Pod vedením Vojenského ústredia SNR v Banskej Bystrici pomáhal pripravovať SNP. Počas SNP veliteľ bojových útvarov 1. čs. armády na Slov. Po prechode SNP do hôr veliteľ prieskumnej čaty partizánskej brigády Rákosi, neskôr štábny dôstojník 1. čs. armádneho zboru v ZSSR. Nositeľ vyznamenaní.

## Literatúra
* Kto bol kto v histórii Banskej Bystrice 1255 – 2000

## Externé odkazy
* 

Kategória:Narodenia v 1910
Kategória:Úmrtia v 1964
Kategória:Osobnosti SNP
Jakub Surovec

**Jakub Surovec** (* 1715, Tisovec, časť Hámor – † 10. november 1740, Brezno, šibeničný vrch Viselnice) bol vodca zbojníckej družiny, pôsobiacej v Malohonte, na Gemeri, Horehroní, Liptove a Orave.

Jeho otec Ondrej Surovec bol bača na tisovskom salaši.

## Životopis
Od detstva pastier, potom želiar a valach na salašoch v okolí Tisovca, Muráňa, na Horehroní. Pre krádež oviec bol väznený v Rimavskej Sobote a banskobystrickou komorou odsúdený na 200 palíc. Na jar 1739 vstúpil do zbojníckej družiny, 1740 zorganizoval vlastnú zbojnícku družinu. Pôsobila najmä na Horehroní, v Poľsku, neskôr na Orave, potom cez Liptov a Horehronie v Novohradskej a Zvolenskej stolici. Mesto Brezno a Zvolenská stolica podnikli prípravy na jej likvidáciu, 16. septembra 1740 po boji, v ktorom bol zranený, ho lapili v Lopušného krčme na území dnešnej obce Pohronská Polhora. Po výsluchu a mučení bol odsúdený na smrť lámaním na kolese na šibeničnom vrchu Viselnice nad Breznom. Staršia tradícia i odborná spisba ho nesprávne pokladala za jedného z príslušníkov jánošikovskej družiny, avšak Surovec sa narodil až 2 roky po poprave Juraja Jánošíka. V ľudovej tradícii sa pokladal za jedného z najvýznamnejších ľudových zbojníckych hrdinov na Slovensku i v Poľsku. Jeho pôsobenie ako zidealizovaný príklad protifeudálnej revolty, sa zachovalo v ľudovej slovesnosti, v hudbe i vo výtvarnom prejave. 

## Literatúra
* Slovenský biografický slovník
* František Kreutz: Zbojnícke skupiny na okolí Brezna v XVIII. storočí. In: Brezno sedemstoročné, Banská Bystrica: Stredoslovenské vydavateľstvo 1965, s. 58-67

## Vyhliadková veža

* Prehliadka veže JAKUBA SUROVCA na Zbojskej za Pohronskou Polhorou a cesta po SUROVCOVOM chodníku (Čertova dolina).

## Externé odkazy
* 

Kategória:Narodenia v 1715
Kategória:Úmrtia v 1740
Kategória:Zbojníci
Kategória:Popravení lámaním v kole
Kategória:Osobnosti z Tisovca
Juraj Šváč

**Juraj Šváč** (* 4. november 1938, Zlaté Moravce – † 18. august 1995, Banská Bystrica) bol lekár internista, biochemik a imunológ.

## Životopis
Primár laboratórneho odd. lekárskej imunológie. Externý prednášateľ Inštitútu pre ďalšie vzdelávanie zdravotníkov. Člen výboru Slovenskej spoločnosti pre alergológiu a klinickú imunológiu, vedecký sekretár Spolku lekárov. Viceprezident Dozornej rady Národnej poisťovne. Lekár na internom odd. NsP KÚNZ, neskôr závodný lekár v Banskej Bystrici. Vedúci organizačne metodického odd. NsP KÚNZ v Banskej Bystrici. Zakladateľ a primár laboratórneho odd. lekárskej imunológie nemocnice v Banskej Bystrici (19831995), krajského konzultačného pracoviska a odbor. doškoľovacieho strediska. Organizátor medzinárodných imunologických kongresov a manažér zdravotníctva.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti zo Zlatých Moraviec
Kategória:Slovenskí lekári
Kategória:Imunológovia
Ján Švarc

**Ján Švarc** (* 18. október 1912, Dobrá Niva – † 8. marec 1945, Smrečany) bol slovenský pedagóg a osvetový pracovník.

## Životopis
Študoval na Učiteľskom ústave v Banskej Bystrici. Venoval sa ochotníckemu divadlu. Účastník protifašistického odboja a SNP. Padol v boji.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti SNP
Kategória:Slovenskí ochotníci
Kategória:Osobnosti z Dobrej Nivy
Ladislav Švarc

**Ladislav Švarc** (Schwarz) (kr. m. Vladimír Černý) (* 12. november 1891, Česká Skalica - † 21. január 1940, ZSSR) bol funkcionár KSČ, hospodársky pracovník.

Jeho manželka Barbora rod. Rezlerová 

## Životopis
V Náchode sa vyučil za pradiara a tkáča. Robotník, neskôr pôsobil v straníckych a hospodárskych funkciách. Organizátor marxistickej ľavice v ČSR. Príslušník čs. légií v Rusku. Vedúci čes. sekcie KS v Maďarsku a počas Slov. republiky rád   komisár spravodlivosti. Tajomník oblastného výboru KSČ v Banskej Bystrici (1921-1925); s manželkou → B. Rezlerovou- Švarcovou pomáhal založiť stredoslovenskú krajskú organizáciu KSČ. Ako prívrženec skupiny pražského tajomníka Bubníka,  obvineného z frankčnej činnosti, bol odvolaný z funkcie tajomníka Oblastného vúboru KSČ v Banskej Bystrici (1925). Po vylúčení z KSČ, odišiel do ZSSR, vstúpil do KSSZ, podieľal sa na budovaní a riadení textilných tovární. Počas stalinských represálií odsúdený, zahynul vo väzení.

## Literatúra
* Slovenský biografický slovník

## Externé odkazy
* 

Kategória:Vylúčení z KSČ do roku 1989
Kategória:Slovenskí politici
Kategória:Politici KSČ
Kategória:Slovenské osobnosti českého pôvodu
Miroslav Sura

**Miroslav Sura** (* 3. október 1948, Košice) je slovenský historik umenia a architektúry.

## Životopis
Základnú školu navštevoval v Banskej Bystrici, 1968 maturoval na Strednej priemyselnej škole strojníckej vo Zvolene, vysokoškolské štúdium absolvoval na Filozofickej fakulte UK v Bratislave. V roku 1974 začal pracovať na Mestskej pamiatkovej správe v Bratislave (1976 vedúci odboru pamiatkovej starostlivosti), 19781983 pôsobil vo funkcii vedúceho výskumu pamiatok v Projektovom ústave kultúry Bratislava, stredisko v Banskej Bystrici. Od roku 1983 je riaditeľom Oblastného reštaurátorského ateliéru v Banskej Bystrici (Pamiatkového ústavu v Bratislave). Bol členom Reštaurátorskej komisie (19881998) a od roku 2000 je prezidentom občianskeho združenia ITHAKA. V 80. rokoch pracoval na akcii *"Záchrana pokladu"* – projektu záchrany Banskej Štiavnice. Stal sa autorom najlepšieho výskumu roku 1980 za objekt 198/II Banská Bystrica a hrad Vígľaš (1981). Publikoval elaboráty z umelecko-historických architektonických výskumov pamiatkových objektov. Medzi najvýznamnejšie výskumy patrí hrad Vígľaš, Hradný areál Banská Bystrica s návrhom realizácie slohovej rekonštrukcie Matejovho domu, Kostola Nanebovzatie Panny Márie s primárnym dotvorením existencie Románskej Baziliky z 13. storočia. Ako prvý spracoval výskum bloku III. Mestskej pamiatkovej rezervácie Banská Bystrica. Realizoval (v spolupráci s akad. soch. I. Škadlíkom) zhotovenie slohovej vežičky budovy na Námestí SNP č. 23 v Banskej Bystrici (1997). Uskutočnil výskum Mestskej radnice Nám. SNP č. 1 v Banskej Bystrici s významným nálezom gotických nástenných malieb a základov najstaršej meštianskej architektúry z 13. storočia (1998). Je autorom ideového projektu a ojedinelej realizácie transferu gotickej svätyne kostola v obci Koš (6. decembra 2000). Realizoval slohovú rekonštrukciu secesných fasád objektu Matice slovenskej v Báčskom Petrovci (2001).

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Slovenskí historici umenia
Kategória:Absolventi Filozofickej fakulty Univerzity Komenského v Bratislave
Kategória:Osobnosti z Košíc
Andrej Švehla

**Andrej Švehla** (* 4. január 1805, Martin – † 5. január 1893, Martin) bol živnostník a národnokultúrny pracovník.

Jeho otec bol Ján Švehla a matka Mária rod. Klanicovavá.

## Životopis
Po vychodení ľudovej školy sa vyučil za stolára v Banskej Bystrici, neskôr si založil vlastnú stolársku dielňu v Martine. Národné zmýšľanie prejavil v roku 18481849, v Mestskej rade presadil zvolanie Memorandového zhromaždenia do Martina (1861). Podporovateľ a účastník všetkých národných podujatí, spoluzakladateľ a člen výboru Matice slovenskej. Spoluzakladateľ Kníhtlačiarskeho účastinárskeho spolku, podporovateľ slovenského ochotníckeho divadla, jeden z iniciátorov založenia Slovenského spevokolu 
(1872).

## Pamiatky
* hrob s náhrobníkom na Národnom cintoríne v Martine

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Martina
Kategória:Slovenskí kultúrni pracovníci
Kategória:Pochovaní na Národnom cintoríne v Martine
Jozef Švehla

**Jozef Švehla** (* 2. október 1847, Martin – † 5. november 1929, Martin) bol slovenský hodinár, národnokultúrny pracovník.

Jeho otec bol Juraj Švehla, matka Zuzana rod. Galandová a manželka Ľudmila rod. Horváthová.

## Životopis
Vyučil sa za hodinára. Remeslo vykonával v Banskej Bystrici, Budapešti a vo Viedni, 1869 si otvoril hodinársky obchod v Martine, 1872 prijatý za mešťana. Nár. pracovník a mecén slov národného života. Člen obecného zastupiteľstva, zakladajúci člen Priemyselného spolku a Dobrovoľného hasičského spolku v Martine, člen a dlhoročný predseda Slovenského spolku v Budapešti.

## Pamiatky
* hrob s náhrobníkom na Národnom cintoríne v Martine

## Literatúra
* Slovenský biografický slovník

## Externé odkazy
* 

Kategória:Osobnosti z Martina
Kategória:Hodinári
Kategória:Pochovaní na Národnom cintoríne v Martine
Ľudmila Švehlová

**Ľudmila Švehlová** (rod. Horváthová) (* 9. marec 1856, Martin – † 13. december 1926, Martin) bola slovenská kultúrna pracovníčka. Jej manžel bol František Švehla.

## Životopis
Študovala na dievčenskom výchovnom ústave K. Orfanidesa v Banskej Bystrici. Po roku 1879 pôsobila v Lazoch pod Makytou, od 1913 v Martine. Spolupracovala s manželom Františkom Švehlom, evanjelický kňazom v jeho ľudovýchovnej a osvetovej práci, venovala sa aj propagovaniu ľudových výšiviek, čím pomáhala rozvíjať ľudovú výrobu a zárobkové možnosti žien z kopaníc. Roku 1899 prispela kolekciou bábik v ľudových krojoch na národopisnú výstavu do Prahy. Zakladajúca členka Živeny, členka výboru (neskôr správy) Lipy, podniku na podporovanie ľudovej výroby v Martine.

## Literatúra
* Kto bol kto v histórii Banskej Bystrice 12552000
* ŠVEHLOVÁ, Ľudmila. In: 

## Externé odkazy
* 

Kategória:Slovenskí kultúrni pracovníci
Kategória:Osobnosti z Martina
Kategória:Pochovaní na Národnom cintoríne v Martine
Ľubica Švantnerová

**Ľubica Švantnerová** (* 23. jún 1954, Brezno) je ekonómka a vysokoškolská pedagogička.

## Životopis
Po maturite na SVŠ v Brezne, absolvovala v roku 19721977 štúdium na Národohospodárskej fakulte VŠE v Bratislave, 1988 PhD., 1995 doc. Pôsobila na Strednej hotelovej škole v Brezne ako stredoškolská profesorka (19771980) a vo Výskumnom ústave služieb VŠE v Banskej Bystrici ako výskumná pracovníčka (do roku 1989), od roku 1990 na Ekonomickej fakulte UMB v Banskej Bystrici ako prodekanka pre rozvoj (19941999) a od roku 2000 ako dekanka fakulty. 

Jej vedecké projekty sú zamerané na problematiku podmienok fungovania ekonomického systému z aspektu priestorových štruktúr, ekonomiky a politiky municipalít regiónov. V roku 19941999 pracovala v KEGA (komisia pre celoživotné vzdelávanie pri MŠ SR). Od roku  1991 je členkou medzirezortnej komisie pre vzdelávanie vo verejnej správe MV SR. Zúčastnila sa na vedeckých konferenciách, publikovala vedecké a expertízne štúdie, je autorkou monografie a učebných textov.

## Dielo
* Predpoklady rozvoja municipálnej ekonomiky, Banská Bystrica roku 1997

## Literatúra
* Kto bol kto v Banskej Bystrici v roku 2001

## Externé odkazy
* 

Kategória:Osobnosti z Brezna
Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Absolventi Národohospodárskej fakulty Ekonomickej univerzity v Bratislave
Kategória:Vyučujúci na Ekonomickej fakulte Univerzity Mateja Bela v Banskej Bystrici
Kategória:Dekani Ekonomickej fakulty Univerzity Mateja Bela v Banskej Bystrici
Gustáv Švéni

**Gustáv Švéni** (* 6. november 1870, Prievidza – † 1918, Budapešť-okolie) bol funkcionár robotníckeho hnutia.

## Rodina
* otec František Švéni
* matka Mária rod. Staviarska 

## Životopis
Pôvodným povolaním rezbár, pôsobil v Prievidzi a v Kremnici od roku 1890 v Budapešti, 1898 v Banskej Bystrici. Od roku 1890 člen Soc. dem. strany Uhorska, koordinátor spolupráce slovenských, českých, a poľských robotníkov. V marci 1897 spoluzakladateľ a zodpovedný redaktor novín Nová doba a Zora. Delegát V. zjazdu strany, kde bol zvolený do jej vedenia (ako prvý slovenský socialny demokrat). Patril k uznávaným predstaviteľom organizovaného robotníctva.

## Literatúra
* Slovenský biografický slovník

## Externé odkazy
* 

Kategória:Narodenia v 1870
Kategória:Úmrtia v 1918
Kategória:Osobnosti z Prievidze
Gréta Švercelová

**Gréta Švercelová** (vyd. Jezná) (* 15. jún 1947, Brodzany) je operná speváčka (soprán).

## Životopis
Absolvovala štúdium spevu na Konzervatóriu v Bratislave (K. Figurová) roku 1968. V roku 1967-1974 sólistka opery Divadla Jozefa Gregora Tajovského v Banskej Bystrici (s účinkovaním aj v činohre Divadla Jozefa Gregora Tajovského vo Zvolene), od 1974 spevohry Novej scény v Bratislave. V DJGT spievala viaceré závažné operné, operetné i muzikálové úlohy: Mária (Cár a tesár, 1968); Amarillis (Erindo, 1968); Zerlina (Don Giovanni, 1971); Jeanetta (Modrá ruža, 1970); a i., niekoľko postáv vytvorila vo zvolenskej činohre. V súbore spevohry NS s  pozoruhodným spôsobom uplatnila svoje vokálne dispozície - jasný zvonivý a pohyblivý soprán, spolu s pohybovo-tan. schopnosťami, temperamentom a hereckým prejavom vo všetkých formách dnešného spevoherného divadla. Bola ideálnou  predstaviteľkou najmä subretných úloh v klasických operetách: Arsena (Cigánsky barón, 1976); Julietta Vermontová (Gróf Luxemburg, 1978); Hana Glawiarová (Veselá vdova, 1985) a i. Účinkovala v mnohých hudobno-zábavných programoch Československej televízie predovšetkým zo sveta operety v tel. inscenáciách operiet a muzikálov a v tel. filmoch. Vystupovala na koncertoch pri rôznych kult. spoločenských podujatiach.

## Literatúra
* *[[Encyklopédia dramatických umení Slovenska]]*

## Externé odkazy
* 

Kategória:Slovenské operné speváčky
Kategória:Sopranistky
Kategória:Osobnosti z Brodzian
Kategória:Absolventi konzervatórií na Slovensku
Ján Svikruha

**Ján Svikruha** (* 11. november 1911, Myjava – † 3. február 1988, Bratislava) bol slovenský kultúrny pracovník.

## Životopis
Účastník protifašistického hnutia, počas SNP ako pracovník sekretariátu ÚV KSS v Banskej Bystrici organizoval premietanie sovietskych filmov na povstaleckom území. Spoluzakladateľ slovenskej národnej kinematografie, prvý riaditeľ Slovenského filmu v Bratislave (19481952). Ako vedúci výroby organizoval a riadil výrobu hraných filmov.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Osobnosti z Myjavy
Emil Svetoň

**Emil Svetoň** (* 16. marec 1923, Miskolc - † 24. december 1994, Bratislava) bol spisovateľ pre deti a mládež, dramatik, novinár.

Jeho syn Ľuboš Svetoň.

## Životopis
V roku 1939-1941 navštevoval Obchodnú akadémiu v Banskej Bystrici. Administratívny pracovník, neskôr redaktor Života (1953-1962), Hlasu ľudu (1964-1969), Obzoru socializmu (1969-1970). Literárne činný od začiatku 40. rokov. Napísal úspešné detektívky pre mládež, divadelné hry a poviedky.

## Dielo
* Vak bez majiteľa (1965)
* Záhadná hra kociek (1968)
* Tajomstvo pod viaduktom (1970)
* Hore ruky, autičkári!

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí spisovatelia pre deti a mládež
Kategória:Narodenia v 1923
Kategória:Úmrtia v 1994
Pavol Švihra

**Pavol Švihra** (* 30. august 1912, Banská Bystrica - † 13. október 1967, Banská Bystrica) bol slovenský politik.

## Životopis
Hlavný tajomník DS, poslanec SNR.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí politici
Kategória:Osobnosti z Banskej Bystrice
Františka Svobodová-Goldmannová

**Františka Svobodová-Goldmannová** (* 14. august 1859, Ždánice - † 22. november 1924, Brezno) bola česká spisovateľka pre deti, folkloristka a publicistka. Pseudonym: Františka Goldmannová, Soběslavská

## Rodina
* otec Antonín Goldmann
* matka Jana rod. Soběslavská 

## Životopis
Popri pedagogickej praxi činná ako publicistka a prednášateľka vo Vesne, zberateľka národopisného materiálu pre Mestské múzeum v Brne. Literárne sa realizovala ako autorka scénok a veršov pre deti, od 1911 ako autorka divadelných hier pre   ochotnícke krúžky, z nich najväčší ohlas mala hra Jánošík. Písala drobné prózy (črty, fejtóny, besednice, poviedky, ľud. rozprávky), kt. uverejňovala v Nár. novinách aj Živene. Členka Syndikátu čes. spisovateľov a Kola moravských  spisovateľov. V roku 1918 prešla s manželom na Slovensko, po jeho smrti žila u dcéry v Brezne.

## Literatúra
* Slovenský biografický slovník

## Externé odkazy
* 

Kategória:Českí spisovatelia pre deti a mládež
Ernest Sýkora

**Ernest Sýkora** (* 2. august 1914, Banská Bystrica – † 15. január 2000, Bratislava) bol slovenský verejný činiteľ a pedagóg.

## Životopis
Člen ÚV KSS, ÚV KSČ, povereník školstva a kultúry, minister školstva a osvety. Realizátor štátnej politiky a zákonodarstva v oblasti školstva na Slovensku. Organizátor mládežníckeho hnutia a politickej práce s mládežou.  Vysokoškolský pedagóg a dekan FF UK v Bratislave. Pôsobil v SAV, ČSAV a v iných slovenských i zahraničných vedeckých, politických, spoločenských organizáciách a komisiách. Autor kníh, štúdií a článkov. Hlavný redaktor encyklopedického diela, redaktor zborníkov. 

Účastník protifašistického odboja, počas SNP redaktor povstaleckého denníka *Útok*, neskôr vedúci Zpravodajskej agentúry Slovenska v Banskej Bystrici. Nositeľ vysokých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Slovenskí ministri
Kategória:Osobnosti z Banskej Bystrice
Jozef Szabó (kňaz)

**Jozef Szabó** (* 17. marec 1742, Csepreg – † 2. apríl 1801, Banská Bystrica) bol slovenský rímskokatolícky kňaz a jezuita.

## Životopis
Pôsobil ako rímskokatolícky kňaz v Banskej Bystrici. Venoval sa aj šľachteniu obilia; vyšľachtil nové druhy pšenice a ovsa v Uhorsku.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Uhorskí rímskokatolícki kňazi
Kategória:Slovenskí rímskokatolícki kňazi
Kategória:Šľachtitelia
Kategória:Slovenskí jezuiti
Július Szabó

náhľad|Pamätný hrob Gyulu Szabóa v Lučenci 
**Július Szabó** (* 8. jún 1907, Budapešť - † 25. máj 1972, Praha) bol slovenský maliar a grafik.

Jeho otec Jozef Szabó, matka Júlia rod. Hozlingerová.

## Životopis
Maliarske a pozlacovačské remeslo si osvojil v dielni svojho otca, v roku 1932-1933 absolvoval súkromné kurzy pozlacovania, návrhárstva plagátov a písmomaliarstva v Martine a v Prahe. Absolvoval študijné pobyty v rôznych štátoch sveta. Venoval sa maľbe a úžitkovej grafike, zaujímal sa o realistickú krajinomaľbu a portrét. V grafike sa venoval technike drevorytu a lineorytu. Vytvoril grarfické cykly Banská Bystrica I (20 listov, 1950) a Banská Bystrica II. (6 listov, 1966). Výstava v Banskej Bystrici (1972). Člen Maďarskej vedeckej, literárnej a umeleckej  spoločnosti, Umeleckej besedy slovenskej a Zväzu slovenských výtvarných umelcov. Zaslúžilý umelec a iné ocenenia.

## Literatúra
* Slovenský biografický slovník

## Externé odkazy
* 
* Diela autora v zbierkach slovenských galérií

Kategória:Slovenskí maliari
Kategória:Slovenskí grafici
Kategória:Osobnosti z Budapešti
Ferdinand Szantó

**Ferdinand Szantó** (* 11. december 1889, Banská Bystrica-Kremnička  † 19. február 1945, Slovensko) bol obchodník.

## Rodina
* brat: Ladislav Szantó
* manželka: Estera Szántová
* dcéra: Eva Szántová

## Životopis
Obchodník s miešaným tovarom v Banskej Bystrici. Rasovo prenasledovaný, obeť fašistického teroru. Po potlačení SNP boli spolu s manželkou Esterou a dcérou Evou zaistení nemeckou bezpečnostnou službou (11. januára 1945), väznení a popravení v Banskej Bystrici-Kremničke.

## Literatúra
* Kto bol kto v histórii Banskej Bystrice 12552000

## Externé odkazy
* 

Szantó, Ferdinand
Szantó, Ferdinand
Jozef Sýkora

**Jozef Sýkora** (* 13. máj 1916, Matejovce  † 18. december 1990, Banská Bystrica) bol slovenský knihovník, pedagóg a hudobník.

## Životopis
Profesor slovenčiny a nemčiny na Učiteľskej akadémii a na dievčenskom gymnáziu v Banskej Bystrici (1947-1950). Dramaturg  a umelecký vedúci Mestského divadelného združenia v Banskej Bystrici (1949-1950, 1952-1953), huslista Krajského symfonického orchestra v Banskej Bystrici. V roku 1950-1955 vedúci obchodno-administratívneho oddelenia Smrečina n.p. Banská Bystrica. Od 15. apríla 1955-31. decembra 1976 vedúci oddelenia teórie a metodiky a zástupca riaditeľa Krajskej ľudovej, neskôr Štátnej vedeckej knižnice v Banskej Bystrici.

Venoval sa metodickej práci v knihovníctve a vzdelávaniu knihovníkov, externý učiteľ konzultačného strediska bratislavskej Strednej knihovníckej školy pri Krajskom osvetovom stredisku. Spoluautor monografie, autor metodických príručiek a odborných článkov. Spracoval históriu ŠVK v Banskej Bystrici, ktorú zanechal v rukopise. Zaslúžilý pracovník kultúry a nositeľ viacerých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí pedagógovia
Kategória:Osobnosti z Popradu
Jaromír Sylvestr

**Jaromír Sylvestr** (* 25. december 1936, Bítovánky  † 31. december 1989, Banská Bystrica) bol slovenský dôstojník, vojenský hudobník a dirigent.

## Životopis
Príslušník ČSĽA. Sólista vojenskej hudby na Vojenskej akadémii A. Zápotockého vo Vyškove (1959-1969) a dirigent Posádkovej hudby v Bratislave (1970-1973). Veliteľ a hlavný dirigent vojenskej Posádkovej hudby v Banskej Bystrici (1973-1989).

Člen odborných hudobných výborov, porôt a hudobný školiteľ, dirigent Krajského symfonického orchestra v Banskej Bystrici. Nahrával symfonickú, dychovú a ľudovú hudbu pre Slovenský rozhlas v Banskej Bystrici. Venoval sa inštrumentálnej a skladateľskej činnosti, upravoval ľudovú hudbu. Dirigoval hudobné nahrávky pre Slovenský rozhlas.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí dirigenti
Štefan Székely

PhDr. **Štefan Székely** (* 24. máj 1863, Valaská  †  1925, Budapešť, Maďarsko) bol pedagóg a prekladateľ.

## Životopis
Do roku 1881 študoval na gymnáziu v Banskej Bystrici, 1881-1885 klasickú filológiu na univerzite v Budapešti, kde 1886 získal diplom stredoškolského učiteľa, PhDr. Stredoškolský profesor na gymnáziách v Maďarsku a v Rumunsku. Zostavovateľ učebníc a čítaniek z latinčiny. Autor článkov z pedagogiky. Prekladal z latinčiny, nemčiny a francúzštiny.

## Literatúra
* Slovenský biografický slovník

## Externé odkazy
* 

Kategória:Narodenia 24. mája
Kategória:Narodenia v 1863
Kategória:Úmrtia v 1925
Kategória:Prekladatelia
Kategória:Osobnosti z Valaskej
Eduard Szieber

**Eduard Szieber** (* 30. september 1835, Levoča – † 5. apríl 1909, Užhorod) bol pedagóg, školský inšpektor.

## Životopis
Narodil sa v rodine Martina Sziebera a jeho manželky Kataríny rod. Vitkovej. Učiteľ dejepisu a zemepisu, riaditeľ gymnázia v Prešove, Levoči, Užhorode. Riaditeľ šk. Obvodu v Košiciach (18871907). Školský inšpektor v Banskej Bystrici (18861887). Nositeľ viacerých vyznamenaní.

## Literatúra
* Kto bol kto v histórii Banskej Bystrice 12552000

## Externé odkazy
* 
* Záznam o narodení a krste v matrike - pokrstený ako Eduardus Michael Sziber

Kategória:Osobnosti z Levoče
Kategória:Slovenskí pedagógovia
Vojtech Tagáni

**Vojtech Tagáni** (Tagányi, Taganius) (* 2. február 1681, Oslany – † 1. máj 1760, Brezno) bol pedagóg a kazateľ.

## Životopis
Študoval v Nitre, Vacove a v Prievidzi, 1705 vstúpil do piaristickej rehole. Pôsobil ako prof. humanitných predmetov na viacerých školách, riaditeľ a predstavený rehoľného domu, asistent provinciála. Znamenitý vychovávateľ a kazateľ, jeho   kázne sa však nezachovali, 1724 vyšla v Košiciach tlačou jeho kázeň prednesená v Debrecene.

## Dielo
* Úr-teste-napi prédikáczió, Košice roku 1724

## Literatúra
* Slovenský biografický slovník

## Externé odkazy
* 

Kategória:Osobnosti z Oslian
Kategória:Uhorskí pedagógovia
Juraj Tailer

**Juraj Tailer** (Tayler) (* Slovensko) bol baník.

## Životopis
Dostavil sa s delegáciou mesta Banská Bystrica do Budína pred kráľovský dvor v spore baníkov a mešťanov o prevzatie správy Bratstva Božieho tela do rúk baníkov v Banskej Bystrici (1517). Účastník baníckeho povstania v Banskej Bystrici (15251526).

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Baníci
Kategória:Osobnosti baníckych povstaní
Janko Tajný

**Janko Tajný** (vlastným menom **Ján Janák**) (* 16. december 1855, Železná Breznica) je úradník, básnik. Pseudonym: Ján Vojtech J., Janko Breznický, Janko Tajný, V. Slávoľub, Vojtech Breznický.

## Rodina
* otec Andrej Janák
* matka Mária rod. Žbirková

## Životopis
Študoval na katolíckom gymnáziu v Kláštore pod Znievom, na maďarskom gymnáziu v Ostrihome, kde roku 1877 maturoval a získal štátny účtovnícky diplom. Roku 1877-1889 účtovník finančnej správy v Banskej Bystrici, od roku 1889 pôsobil na rôznych miestach. Literárne vzdelaný a národne uvedomelý. Publikoval básne, epigramy, veršované spomienky, články a jednu prózu so sentimentálnym motívom. Žil na Sliači-Rybároch.

## Pamiatky
* zlomky rukopisných pozostalosti a rukopis časopisu *Budič* v Literárnom archíve Matice slovenskej

## Literatúra
* *[[Slovenský biografický slovník]]*

## Externé odkazy
* 

Kategória:Slovenskí básnici
Kategória:Narodenia v 1855
Kategória:Osobnosti zo Železnej Breznice
Miloslav Takáč

JUDr. **Miloslav Takáč** (* 4. júl 1907, Tisovec† 6. november 1968, Bratislava) bol slovenský právnik: advokát, súdny úradník a sudca. Po roku 1945 podpredseda a neskôr predseda Najvyššieho kontrolného dvora.

Zúčastnil sa Slovenského národného povstania, za čo bol v roku 1946 vyznamenaný Radom SNP I. triedy.

## Život
Miloslav Takáč sa narodil v roku 1907 do rodiny verejného činiteľa Daniela Takáča a Libuše, rodenej Chorváthovej. Mal dvoch bratov: Samuela a Jána, a sestru Oľgu. Jeho manželkou bola Ružena, rodená Šudomová.

Základné vzdelanie získal v rokoch 1913 až 1918 na ľudovej škole v rodnom Tisovci a meštianskej škole v Rimavskej Sobote (1918/1919) a Tisovci (1919/1920). V rokoch 1920 až 1926 študoval na lučeneckom reálnom gymnáziu.

V roku 1926 až 1927 študoval na Lekárskej fakulte UJEP v Brne, a následne v rokoch 1927 až 1931 na Právnickej fakulte Univerzity Komenského v Bratislave. Štúdium zavŕšil ziskom titulu doktor práv v roku 1931. Po štúdiách pracoval postupne ako advokátsky koncipient, úradník Krajského súdu v Trenčíne a Novom Meste nad Váhom, sudca Krajského súdu a Štátneho zastupiteľstva v Banskej Bystrici, Nitre a Ružomberku (19351938). Počas druhej svetovej vojny pôsobil ako legislatívny referent na slovenskom Ministerstve pravosúdia (spravodlivosti).

Už počas existencie 1. ČSR bol prívržencom ľavice, konkrétne sociálnej demokracie. Po rozpade Česko-slovenskej republiky bol príslušníkom ilegálneho protifašistického hnutia. Zúčastnil sa na prípravách Slovenského národného povstania a počas neho pôsobil ako vedúci úradu Povereníctva spravodlivosti Slovenskej národnej rady v Banskej Bystrici (1944) a v Košiciach. Po oslobodený sa venoval organizácii súdnictva a pravosúdia. Od 1944 tiež prednášal na právnickej fakulte v Bratislave. 

Po druhej svetovej vojne pôsobil v rokoch 1945 až 1951 ako podpredseda a predseda Najvyššieho kontrolného dvora. Angažoval sa aj ako funkcionár poľovníckeho hnutia. V rokoch 1947 až 1948 bol druhým podpredsedom a následne do roku 1951 predsedom Zväzu loveckých ochranných spolkov. Bol tiež predsedom komisie pre poľovnícku terminológiu.

## Dielo
Odborne sa venoval trestnému právu. Napísal viacero právnických monografií a štúdií v časopise *[[Právny obzor]]*. Prispieval tiež do ''Robotníckych novín'' a ''Mladého Slovenska''. 

**Výber:**
* *Zákon o trestných činoch proti štátu, zákon o zhabaní majetku, zákon o štátnom väzení a zákon o traskavinách* (spolu s Ladislavom Udvarym, 1941)
* *Podmienečné odsúdenie a prepustenie* (spolu s Jozefom Svitkom, 1946)
* *Československé trestné hmotné právo platné na Slovensku* (spolu s Petrom Zátureckým, 1948)

## Referencie

Kategória:Osobnosti z Tisovca
Kategória:Slovenskí sudcovia
Kategória:Slovenskí advokáti
Kategória:Absolventi Právnickej fakulty Univerzity Komenského v Bratislave
Kategória:Vyučujúci na Právnickej fakulte Univerzity Komenského v Bratislave
Kategória:Slovenskí vedeckí spisovatelia
Kategória:Nositelia Radu Slovenského národného povstania
Magda Takáčová

**Magda Takáčová** (rod. Sluková; * 29. apríl 1924, Baďan – † 5. apríl 2018, Bratislava) bola slovenská prekladateľka.

## Životopis
Roku 1943 maturovala na dievčenskom gymnáziu v Banskej Bystrici. V roku 19431947 študovala slovenčinu a francúzštinu na Filozofickej fakulte Slovenskej univerzity v Bratislave. Prekladala z maďarčiny, ruštiny a nemčiny. Celkove preložila okolo 90 diel, ktorými sa zaradila medzi najproduktívnejšie prekladateľky na Slovensku.

Pod jej rodným menom (Magda Sluková) vychádzali v určitom období aj preklady jej sestry Marty Ličkovej, resp. ich spoločné preklady. Jej dcérou je sociologička Zora Bútorová.

## Referencie

## Literatúra
* *[[Slovník slovenských spisovateľov 20. storočia]]*

## Externé odkazy
* 

Kategória:Slovenskí prekladatelia
Kategória:Laureáti Ceny Jána Hollého
Kategória:Osobnosti z Baďana
Eugen Tandlich

**Eugen Tandlich** (* 6. marec 1905, Banská Bystrica-Kremnička  † 19. február 1945, tamže) bol právnik.

## Životopis
Právnik v Banskej Bystrici. Rasovo prenasledovaný, obeť fašistického teroru. Zaistený gestapom v Banskej Bystrici (22. januára 1945), väznený, popravený v masovom hrobe v Banskej Bystrici-Kremničke.

## Literatúra
* Kto bol kto v histórii Banskej Bystrice 12552000

## Externé odkazy
* 

Kategória:Slovenskí právnici
Kategória:Slovenské osobnosti židovského pôvodu
Kategória:Obete holokaustu
Kategória:Osobnosti z Banskej Bystrice
Alojz Sokol

**Alojz Sokol** (, * 19. jún 1871, Hronec – † 9. september 1932, Bernece) bol slovenský atlét, olympionik reprezentujúci Uhorsko. Roku 1996 pri príležitosti 100. výročia olympijských hier vydala Slovenská pošta poštovú známku s podobizňou Alojza Sokola.

## Rodina
* otec Jozef Pavol Sokol (Szokol)
* matka Emília rod. Holubová 

## Životopis
Navštevoval školu v Bernecebaráti, kde od 3 rokov vyrastal u krstných rodičov, študoval na gymnáziu v Banskej Štiavnici a  v Leviciach, medicínu na univerzite v Budapešti (štúdium nedokončil). Župný archivár v Šahách, po 1918 statkár v Bernecebaráti. Jeden z priekopníkov uhorskej i slovenskej atletiky, pretekal vo viacerých disciplínach, v Budapešti štartoval za Maďarský atletický klub (MAC). Roku 1896 majster Uhorska i Čiech v behu na 100 yardov, prekonal 13 uhorských rekordov. Najväčší úspech dosiahol v roku 1896 na prvých olympijských hrách nového veku v Aténach. Štartoval v 6 disciplínach, v behu na 100 m obsadil 3.miesto, v trojskoku výkonom 12,30 m 4. miesto. Po olympiáde sa aktívnej činnosti vzdal, 1897 prispel k založeniu Uhorského atletického zväzu. Od 1890 člen MAC.

## Referencie

## Literatúra
* *[[Slovenský biografický slovník]]*

## Iné projekty

## Externé odkazy
* 

Kategória:Slovenskí bežci na 100 m
Kategória:Slovenskí trojskokani
Kategória:Slovenskí olympionici
Kategória:Uhorskí atléti
Kategória:Osobnosti z Hronca
Kategória:Slovenskí bronzoví olympijskí medailisti
Kategória:Osobnosti na slovenských poštových známkach
Štefan Szokolszky

**Štefan Szokolszky** () (* 20. august 1915, Banská Bystrica - † 22. február 1968, Budapešť, Maďarsko) bol maďarský vysokoškolský pedagóg.

Jeho otec Rudolf Szokolovszky, matka Anna rod. Sásiková.

## Životopis
Študoval maďarčinu a nemčinu na učiteľskom ústave v Budapešti. Riaditeľ Vysokej školy pedagogickej v Pécsi, pôsobil na univerzitách a vo Vedeckom pedagogickom ústave v Budapešti. Významný maďarský pedagóg, zaoberal sa teóriou výchovy a didaktiky. Autor a spoluautor štúdií a prác o problematike vyučovacej hodiny, motivácii a aktivizácii, hodnotení a klasifikácii žiakov.

## Literatúra
* Slovenský biografický slovník

## Externé odkazy
* 

Kategória:Maďarskí pedagógovia
Kategória:Narodenia v 1915
Kategória:Úmrtia v 1968
Jozef Tanečka

**Jozef Tanečka** (* 16. november 1925, Uňatin  † 21. január 1991, Banská Bystrica) bol slovenský právnik a hospodársky pracovník.

## Životopis
Okresný prokurátor (1948-1959), tajomník Veterinárnej fakulty VŠP v Košiciach a VŠP v Košiciach a VŠP v Nitre (1959). Riaditeľ n.p. Pozemné stavby, Banská Bystrica (1961), tajomník riaditeľa Pedagogického inštitútu v Banskej Bystrici (1962-1964), tajomník Pedagogickej fakulty v Banskej Bystrici (1964-1986).

## Literatúra
* Kto bol kto v histórii Banskej Bystrice 12552000

## Externé odkazy
* 

Tanečka, Jozef
Tanečka, Jozef